pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.นร.สุวิทย์ฯ เป็นประธานการประชุมคณะกรรมการขับเคลื่อนและเร่งรัดการดำเนินงามตามนโยบายรัฐบาล (กขร.) ครั้งที่ 5/2560
วันพุธที่ 6 กันยายน 2560
รมต.นร.สุวิทย์ฯ เป็นประธานการประชุมคณะกรรมการขับเคลื่อนและเร่งรัดการดําเนินงามตามนโยบายรัฐบาล (กขร.) ครั้งที่ 5/2560
รมต.นร.สุวิทย์ฯ เป็นประธานการประชุมคณะกรรมการขับเคลื่อนและเร่งรัดการดําเนินงามตามนโยบายรัฐบาล (กขร.) เผยผลการประชุมมีมติเห็นชอบให้ส่วนราชการจัดทํารายงานผลการดําเนินการตามนโยบายรัฐบาลทั้ง 11 ด้าน
วันนี้ (6 กันยายน 2560) เวลา 13.30 น. ณ ตึกสันติไมตรี (หลังใน) ทําเนียบรัฐบาล นายสุวิทย์ เมษินทรีย์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการขับเคลื่อนและเร่งรัดการดําเนินงานตามนโยบายรัฐบาล (กขร.) ครั้งที่ 5/2560 ซึ่งสรุปสาระสําคัญ ดังนี้
ที่ประชุมได้ได้พิจารณาและมีมติเห็นชอบรายงานผลการดําเนินงานขับเคลื่อนและเร่งรัดการดําเนินงามตามนโยบายรัฐบาล (วันที่ 12 กันยายน 2559 - 31 กรกฎาคม 2560) ตามที่คณะกรรมการขับเคลื่อนและเร่งรัดการดําเนินงานตามนโยบายรัฐบาล (กขร.) ที่ได้มีมติในที่ประชุมให้ส่วนราชการจัดทํารายงานผลการดําเนินงานตามนโยบายรัฐบาล ทั้ง 11 ด้าน เพื่อรวบรวมและบูรณาการการจัดทํารายงานผลการดําเนินงานขับเคลื่อนและเร่งรัดการดําเนินงาน พร้อมส่งให้เจ้าภาพหลักและฝ่ายเลขานุการฯ ภายในวันที่ 8 กันยายน 2560 ซึ่งจะได้เสนอนายกรัฐมนตรี และคณะรัฐมนตรีเพื่อทราบต่อไป
นอกจากนี้ ที่ประชุมได้พิจารณาและมีมติเห็นชอบการเร่งรัดและขับเคลื่อนประเด็นปฏิรูป ประเด็นการปฏิรูปเศรษฐกิจชีวภาพ : Bio Economy ซึ่งจําเป็นจะต้องพิจารณาในภาพรวมตั้งแต่ กระบวนการต้นน้ํา การอนุรักษ์ดูแลความหลากหลายทางชีวภาพของประเทศไทยทั้งในระดับชุมชนและระดับชาติ กระบวนการกลางน้ํา ได้แก่ การกําหนดกลไกในการบริหารจัดการความหลากหลายทางชีวภาพ การพัฒนาระบบฐานข้อมูลกลางด้านเศรษฐกิจชีวภาพระดับประเทศ ระบบทรัพย์สินทางปัญญา การวิจัย พัฒนาและนวัตกรรม รวมถึงการดูแลเรื่องมาตรฐาน ตลอดจน กระบวนการปลายน้ํา ได้แก่ การขับเคลื่อนเศรษฐกิจชีวภาพในหลายอุตสาหกรรม เช่น อ้อย น้ําตาล และสมุนไพร โดยให้สํานักงานพัฒนาเศรษฐกิจชีวภาพเป็นหน่วยหลักในการบริหารจัดการระบบฐานข้อมูลกลางด้านเศรษฐกิจชีวภาพระดับประเทศ และงานผลการดําเนินงานให้ กขร. ทราบในการประชุมครั้งต่อไป
พร้อมกันนี้ ที่ประชุมได้พิจารณาและมีมติเห็นชอบการปฏิรูปเศรษฐกิจสร้างสรรค์และเชิงวัฒนธรรม (Creative and Cultural Economy) โดยมีการเร่งรัดการออกพระราชกฤษฏีกาจัดตั้งสํานักงานส่งเสริมเศรษฐกิจสร้างสรรค์ (องค์การมหาชน) เพื่อเป็นกลไกในการขับเคลื่อนแผนงานและโครงการต่าง ๆ ภายใต้นโยบายรัฐบาล ซึ่งในระหว่างที่รอการออกพระรากฤษฎีกาจัดตั้งสํานักงานดังกล่าว เห็นควรให้มีการเสนอระเบียบสํานักนายกรัฐมนตรีว่าด้วยการส่งเสริมเศรษฐกิจสร้างสรรค์ พ.ศ. .... เพื่อเป็นกลไกทบทวนและขับเคลื่อนแผนพัฒนาเศรษฐกิจสร้างสรรค์ และแผนพัฒนาย่านสร้างสรรค์ระดับชาติไปพลางก่อน จนกว่าพระราชกฤษฎีกาจัดตั้งสํานักงานฯ จะมีผลบังคับใช้ตามกฎหมายต่อไป
************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงเกษตรฯ หนุนส่งเสริมแปลงใหญ่หมูหลุมอินทรีย์ จ.ราชบุรี
วันจันทร์ที่ 12 มิถุนายน 2560
กระทรวงเกษตรฯ หนุนส่งเสริมแปลงใหญ่หมูหลุมอินทรีย์ จ.ราชบุรี
กระทรวงเกษตรและสหกรณ์ หนุนส่งเสริมแปลงใหญ่หมูหลุมอินทรีย์ จ.ราชบุรี หวังพัฒนาเป็นธุรกิจภาคเกษตร สร้างความมั่นคงยั่งยืนให้ชุมชน
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ พร้อมด้วยพลเอกปัฐมพงศ์ ประถมภัฏ ผู้ช่วยรัฐมนตรีประจํากระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมการดําเนินงานตามนโยบายการส่งเสริมเกษตรอินทรีย์ ของกระทรวงเกษตรและสหกรณ์ ณ กลุ่มวิสาหกิจชุมชนผู้เลี้ยงหมูหลุมอินทรีย์ ต.ดอนแร่ อ.เมือง จ.ราชบุรี ว่า การลงพื้นที่ดังกล่าว เพื่อรับฟังปัญหาของเกษตรกรในพื้นที่และเสนอแนวทางการแก้ปัญหาการเลี้ยงหมูหลุมอินทรีย์ โดยมี นายชัยวัฒน์ ชื่นโกสุม ผู้ว่าราชการจังหวัดราชบุรี พร้อมด้วย หัวหน้าส่วนราชการ ในสังกัดกระทรวงเกษตรและสหกรณ์จังหวัดราชบุรี เจ้าหน้าที่ที่เกี่ยวข้อง และเกษตรกร เข้าร่วมการตรวจเยี่ยมครั้งนี้ด้วย
นางสาวชุติมา กล่าวเพิ่มเติมว่า ได้มอบหมายให้สํานักงานมาตรฐานสินค้าเกษตรและอาหารแห่งชาติ (มกอช.) พิจารณาถึงหลักเกณฑ์กฎระเบียบมาตรฐานอินทรีย์ (Thailand Organic ) เพื่อให้มีความเหมาะสมกับบริบทการผลิตของประเทศไทย และมอบหน่วยงานในสังกัดกระทรวงเกษตรและสหกรณ์ โดยเฉพาะอย่างยิ่ง สํานักงานปศุสัตว์จังหวัดราชบุรี ดําเนินการพัฒนากลุ่มวิสาหกิจชุมชนผู้เลี้ยงหมูหลุมอินทรีย์ให้เป็นแปลงใหญ่หมูหลุมอินทรีย์ เพื่อให้เกิดการรวมตัวกันและมีการพัฒนาต่อยอดในด้านต่าง ๆ เป็นธุรกิจภาคเกษตร ที่มีความมั่นคง และยั่งยืน โดยรัฐบาลได้สนับสนุนเงินทุนกู้ยืมดอกเบี้ยต่ํา เพื่อเป็นแหล่งทุนให้กับเกษตรกร รวมทั้งมอบหมายให้กรมปศุสัตว์พิจารณาเรื่องการจัดตั้ง Organic Feed Center เพื่อแก้ไขปัญหาวัตถุดิบในการผลิตเป็นอาหารสัตว์อินทรีย์ในอนาคต ตลอดจนเพื่อพัฒนาตลาดสินค้าเกษตรปลอดภัยต่อไป
สําหรับแนวทางแผนการทํางานของกลุ่มวิสาหกิจชุมชนผู้เลี้ยงหมูหลุมอินทรีย์ ได้ยึดหลัก 4P ได้แก่ 1) Product ผลิตสินค้าที่ปลอดภัยจากฟาร์มถึงผู้บริโภค 2) Price แบ่งเป็น 3 ราคา ได้แก่ เขตชุมชน ในตัวเมือง และในกรุงเทพฯ 3) Place เปิดเขียงในฟาร์ม 4) Promotion แผนการขาย/การตลาด นอกจากนี้ยังได้นําเสนอปัญหา เพื่อขอรับการช่วยเหลือจากทางภาครัฐ ได้แก่ 1) ปัญหากฎ/ระเบียบ ในการรับรองมาตรฐานเกษตรอินทรีย์ ที่ควรปรับให้เหมาะสมกับประเทศไทย โดยเฉพาะกรณีพื้นที่กลางแจ้งสําหรับให้ปศุสัตว์ได้สัมผัสกับธรรมชาติ 2) ปัญหาวัตถุดิบเพื่อการผลิตอาหารอินทรีย์ สําหรับภาคปศุสัตว์ วัตถุดิบมีไม่เพียงพอและไม่สามารถผลิตเองได้ โดยเฉพาะกากถั่วเหลือง ที่ต้องนําเข้าจากต่างประเทศ 3) โรงชําแหละมาตรฐาน สําหรับเป็นจุดรวบรวมผลผลิตของสมาชิก เพื่อชําแหละ คัดแยก แปรรูป เพื่อจําหน่าย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@opsmoac.go.th
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-โฆษก ศบค. แจงการขยายระยะเวลา พ.ร.ก. ฉุกเฉินฯ ไม่กระทบชีวิตประจำวัน ของประชาชน ย้ำขอให้ทุกคนใช้ชีวิตวิถีใหม่เพื่อสุขภาพของตนเอง
วันศุกร์ที่ 21 สิงหาคม 2563
โฆษก ศบค. แจงการขยายระยะเวลา พ.ร.ก. ฉุกเฉินฯ ไม่กระทบชีวิตประจําวัน ของประชาชน ย้ําขอให้ทุกคนใช้ชีวิตวิถีใหม่เพื่อสุขภาพของตนเอง
โฆษก ศบค. แจงการขยายระยะเวลา พ.ร.ก. ฉุกเฉินฯ ไม่กระทบชีวิตประจําวันของประชาชน ย้ําขอให้ทุกคนใช้ชีวิตวิถีใหม่เพื่อสุขภาพของตนเอง
วันนี้ (21 ส.ค. 63) เวลา 12.00 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนที่สอบถามผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. ชี้แจงถึงเหตุผลที่ขยายระยะเวลาการใช้ พ.ร.ก. ฉุกเฉินฯ โดยเป็นการหารือและตัดสินใจร่วมกันของทุกกระทรวงและหน่วยงานที่เกี่ยวข้อง เพื่อเป็นการบูรณาการทํางานร่วมกันแบบ New Normal ซึ่งปัจจัยเสี่ยงคือการติดเชื้อผ่านชุดพฤติกรรมของคน ดังนั้นจึงต้องควบคุมการแพร่ระบาดของโรค ของคนภายในประเทศ รวมทั้งคนต่างด้าวที่เดินทางเข้ามาผ่านจุดผ่านแดนทั้งทางบก ทางน้ํา กว่าหลายพันคน พร้อมย้ําว่า พ.ร.ก. ฉุกเฉินฯ นั้นจะไม่กระทบต่อการใช้ชีวิตประจําวันของประชาชน เนื่องจากกิจการ/กิจกรรม กลับมาให้บริการปกติ ไม่มีการห้ามออกจากเคหะสถาน แต่ขอให้ทุกคนใช้ชีวิตแบบชีวิตวิถีใหม่เพื่อสุขภาพของตนเอง
ขณะเดียวกัน ที่ประชุมฯ ได้มีการหารือในส่วนของกีฬาซึ่งเป็นส่วนเชื่อมโยงเกี่ยวกับด้านสุขภาพของประชาชน รวมทั้งด้านเศรษฐกิจของประเทศ ซึ่งขณะนี้ได้มีการจัดลําดับตามความเสี่ยงของชนิดกีฬา ทั้งในส่วนของประเภทกีฬากลางแจ้ง และกีฬาในร่ม จํากัดจํานวนของผู้เข้าชมให้เหมาะสมกับชนิดของกีฬา รวมทั้งการกําหนดมาตรการต่าง ๆ เพื่อสร้างความปลอดภัยให้แก่ประชาชนให้ได้มากที่สุด
ในตอนท้าย โฆษก ศบค. กล่าวเพิ่มเติมว่า นายกรัฐมนตรีในฐานะผู้อํานวยการศูนย์ฯ ได้ย้ําถึงการบริหารสถานการณ์ฯ ที่จะต้องบริหารควบคู่กันไประหว่างสุขภาพของประชาชนและเศรษฐกิจของประเทศ ไม่ให้เกิดผลกระทบต่อกลุ่มใดกลุ่มหนึ่ง สร้างความเชื่อมั่นและการรับรู้ที่เท่าเทียมกันให้กับประชาชน ไม่ให้เกิดการเข้าใจผิด พร้อมย้ําว่าการปฏิบัติตามมาตรการป้องกันต่าง ๆ ยังคงมีความสําคัญอยู่
.................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“กระทรวงยุติธรรม” ยกระดับด้านการควบคุมยาเสพติดระหว่างประเทศ
วันจันทร์ที่ 3 กรกฎาคม 2560
“กระทรวงยุติธรรม” ยกระดับด้านการควบคุมยาเสพติดระหว่างประเทศ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ร่วมเป็นสักขีพยานในพิธีลงนามบันทึกความเข้าใจ (MOU) ระหว่างนายศิรินทร์ยา สิทธิชัย เลขาธิการ ป.ป.ส. กับนางรินา มิตรา (Mrs. Rina Mitra)
ผู้อํานวยการสํานักงานควบคุมยาเสพติดแห่งสาธารณรัฐอินเดีย
เมื่อวันศุกร์ที่ ๓๐ มิถุนายน ๒๕๖๐ เวลา ๑๘.๓๐ น. (ตามเวลาท้องถิ่น)
โรงแรมทัชมาฮาลพาเลซ (Taj Mahal Palace) กรุงนิวเดลี สาธารณรัฐอินเดีย
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ร่วมเป็นสักขีพยานในพิธีลงนามบันทึกความเข้าใจ (MOU)
ระหว่างนายศิรินทร์ยา สิทธิชัย เลขาธิการ ป.ป.ส. กับนางรินา มิตรา (Mrs. Rina Mitra)
ผู้อํานวยการสํานักงานควบคุมยาเสพติดแห่งสาธารณรัฐอินเดีย (Narcotics Control Bureau)
ว่าด้วยความร่วมมือในการควบคุมยาเสพติด วัตถุที่ออกฤทธิ์ต่อจิตและประสาท
สารตั้งต้นและเคมีภัณฑ์ และการใช้ยาในทางที่ผิด
ในโอกาสนี้ รัฐมนตรีว่าการกระทรวงยุติธรรม ได้กล่าวแสดงความยินดี
ต่อการยกระดับความร่วมมือด้านยาเสพติดในครั้งนี้ว่าเป็นก้าวสําคัญของการแก้ปัญหายาเสพติดระหว่างประเทศ
และในครั้งนี้ถือเป็นส่วนหนึ่งของการเฉลิมฉลองความสัมพันธ์ทางการทูต
ระหว่างประเทศไทยและอินเดีย ครบรอบ ๗๐ ปี ในวันที่ ๑ สิงหาคม ๒๕๖๐
สําหรับการร่วมลงนามในครั้งนี้เพื่อกําหนดกรอบความร่วมมือด้านการลดอุปสงค์และอุปทานยาเสพติด
การบําบัดรักษาและฟื้นฟูสมรรถภาพผู้ติดยาเสพติด การตรวจพิสูจน์ยาเสพติด
รวมถึงการแลกเปลี่ยนข้อมูล องค์ความรู้ทางวิชาการ แนวทางการปฏิบัติ
และการสกัดกั้นเคมีภัณฑ์และสารตั้งต้น
เพื่อลดการลักลอบนําเข้าไปยังแหล่งผลิตยาเสพติดในพื้นที่สามเหลี่ยมทองคํา
นําไปสู่การลดปริมาณยาเสพติดที่จะเข้าสู่ประเทศไทย และลดปัญหาการแพร่ระบาดยาเสพติดในประเทศไทยต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ตั้งใจทำงาน ลดความขัดแย้ง มั่นใจการพูดคุยร่วมกัน จะทำให้บรรยากาศการเมืองเป็นไปด้วยดี
วันศุกร์ที่ 21 สิงหาคม 2563
โฆษกรัฐบาลเผยนายกฯ ตั้งใจทํางาน ลดความขัดแย้ง มั่นใจการพูดคุยร่วมกัน จะทําให้บรรยากาศการเมืองเป็นไปด้วยดี
นายอนุชา บูรพชัยศรี โฆษกประจําสํานักนายกรัฐมนตรี เปิดเผยระหว่างตอบข้อซักถามสื่อมวลชนถึงสถานการณ์การเมืองว่า นายกรัฐมนตรี ตั้งใจทํางาน ลดความขัดแย้ง มั่นใจการพูดคุยร่วมกัน จะทําให้บรรยากาศการเมืองเป็นไปด้วยดี
วันนี้ (21 สิงหาคม 2563) เวลา 8.30 น. ณ ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี ตอบข้อซักถามของสื่อมวลชนถึงสถานการณ์การเมืองในขณะนี้ว่า ทุกอย่างก็ดําเนินการไปได้ด้วยดี ซึ่งการแก้ไขรัฐธรรมก็มีการหารือกันในรัฐสภา ตอนนี้มีกรรมาธิการ ฯ พิจารณา จะต้องทํารายงานนําเสนอที่ประชุมสภาฯ อยู่แล้ว ขอให้ทุกฝ่ายรอฟังบทสรุปของกรรมาธิการ เชื่อว่า จะเป็นประโยชน์มากที่สุด เพราะกรรมาธิการก็มาจากสส. ซึ่งผู้แทนของประชาชน ทั้งนี้ ต้องมีการทําความเข้าใจ พูดคุยกับทุกฝ่าย รวมทั้ง สส.ฝั่งรัฐบาลด้วย ซึ่งนายกรัฐมนตรีมีความพยายามที่จะลดความขัดแย้งให้มากที่สุด ในส่วนสภาผู้แทนราษฎรก็ควรจะดําเนินการในลักษณะเช่นเดียวกัน เพื่อทําให้บรรยากาศออกไปในลักษณะที่ค่อนข้างจะดี และทุกอย่างเป็นกลไกในการพูดคุย รวมทั้งบรรยากาศในของการชุมนุมของนักเรียนนักศึกษาหน้ากระทรวงศึกษาธิการ รัฐมนตรีว่าการกระทรวงศึกษาธิการก็ออกมาพูดคุยกับนักเรียน ซึ่งตนคิดว่าบรรยากาศแบบนี้มีการพูดคุยกันจะทําให้สังคมของเราหันหน้า แทนที่จะเผชิญหน้ากัน
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีฯ อุตตม ร่วมปาฐกถาพิเศษ งานสัมมนาวิชาการประจำปี ACMA Business Forum 2018
วันพุธที่ 19 กันยายน 2561
รัฐมนตรีฯ อุตตม ร่วมปาฐกถาพิเศษ งานสัมมนาวิชาการประจําปี ACMA Business Forum 2018
รัฐมนตรีฯ อุตตม ร่วมปาฐกถาพิเศษ งานสัมมนาวิชาการประจําปี ACMA Business Forum 2018
วันนี้ (19 กันยายน 2561) นายอุตตม สาวนายน รัฐมนตรีว่าการกระทรวงอุตสาหกรรม ร่วมเป็นเกียรติพร้อมกล่าวปาฐกถาพิเศษ ในการสัมมนาวิชาการประจําปี ACMA Business Forum 2018 ในหัวข้อ "Transforming Business, Transforming Thailand " (ปรับธุรกิจ เปลี่ยนประเทศไทย) จัดโดย สมาคมนักศึกษาสถาบันวิทยาการตลาดทุน โดยมี นายปกรณ์ มาลากุล ณ อยุธยา นายกสมาคมนักศึกษาสถาบันวิทยาการตลาดทุน ให้การต้อนรับ พร้อมด้วย ผู้บริหารหน่วยงานเอกชน และนักธุรกิจ เข้าร่วม ณ โรงแรม ดิ แอทธินี แบงค็อก โฮเทล
สําหรับการสัมมนาในครั้งนี้ เพื่อให้ผู้เข้าร่วมสัมมนาได้เห็นภาพของการปรับเปลี่ยน และแผนยุทธศาสตร์ของประเทศในภาพรวม การแบ่งปันประสบการณ์ในการปรับเปลี่ยนธุรกิจระดับโลก รวมถึงการแลกเปลี่ยนและแบ่งปันประสบการณ์ในการดําเนินนโยบายเพื่อปรับเปลี่ยนของกิจการต่างๆ โดยใช้กลยุทธ์ขยายการดําเนินงานไปยังภูมิภาค อื่นๆ รวมถึงการปรับเปลี่ยนจากภายใน การนําเทคโนโลยีและนวัตกรรมเข้ามาปรับใช้ในธุรกิจเพื่อพัฒนาและขยายพื้นที่ทางการตลาดให้เติบโตได้อย่างรวดเร็ว
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงมหาดไทย เป็นประธานฝ่ายฆราวาสในพิธีเททองหล่อพระปทุมธรรมราช พระประจำจังหวัดปทุมธานี (องค์จำลอง)
วันอังคารที่ 20 มีนาคม 2561
รัฐมนตรีช่วยว่าการกระทรวงมหาดไทย เป็นประธานฝ่ายฆราวาสในพิธีเททองหล่อพระปทุมธรรมราช พระประจําจังหวัดปทุมธานี (องค์จําลอง)
รัฐมนตรีช่วยว่าการกระทรวงมหาดไทย เป็นประธานฝ่ายฆราวาสในพิธีเททองหล่อพระปทุมธรรมราช พระประจําจังหวัดปทุมธานี (องค์จําลอง)
วันนี้ (19 มี.ค.2561) เวลา 15:09 น. ณ วัดบางหลวง ตําบลบางหลวง อําเภอเมืองปทุมธานี จังหวัดปทุมธานี สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จเป็นประธานฝ่ายสงฆ์ในพิธีเททองหล่อพระปทุมธรรมราช พระประจําจังหวัดปทุมธานี (องค์จําลอง) โดยมี นายสุธี มากบุญ รัฐมนตรีช่วยว่าการกระทรวงมหาดไทย เป็นประธานฝ่ายฆราวาส โอกาสนี้ นายพินิจ บุญเลิศ ผู้ว่าราชการจังหวัดปทุมธานี และหัวหน้าส่วนราชการในจังหวัดปทุมธานี ร่วมพิธีฯ ดังกล่าวด้วย
พระปทุมธรรมราช เป็นพระประจําจังหวัดปทุมธานี สร้างในรัชสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) มีพุทธลักษณะเป็นพระพุทธรูปปางขัดสมาธิเพชร หน้าตักกว้าง 3 คืบ พระสุคตประมาณ 40 นิ้ว สูง 50 นิ้ว ห่มจีวรสังฆาฏิพาดตั้งอยู่บนฐานบัว สูง 8 นิ้ว ยาว 47 นิ้ว วัดความสูงถึงยอดพระเกตุมาลาได้ 65 นิ้ว พระประจําจังหวัดปทุมธานี หล่อที่โรงพิธีวัดบางหลวง อําเภอเมืองปทุมธานี จังหวัดปทุมธานี เมื่อวันที่ 19 มีนาคม พ.ศ. 2443 (รศ.118)
จังหวัดปทุมธานี ดําเนินการจัดสร้างพระปทุมธรรมราชองค์จําลองหน้าตัก 33 นิ้ว จํานวน 10 องค์ เพื่อนําไปประดิษฐาน ณ สถานที่สําคัญสําคัญในจังหวัดปทุมธานี เพื่อให้ประชาชนชาวจังหวัดปทุมธานีและพุทธศาสนิกชนทั่วไปได้กราบไหว้สักการะ และจัดสร้างวัตถุมงคลเพื่อให้ประชาชนทั่วไปเช่าบูชา รายได้สมทบทุนจัดสร้างวิหารที่ประดิษฐานพระปทุมธรรมราช ณ วัดบางหลวง และสร้างซุ้มศาลาประดิษฐานพระปทุมธรรมราช ณ ศาลากลางจังหวัดปทุมธานี ต่อไป.
ครั้งที่ 63/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-รัฐบาลแจง กรณีคุณหญิงสุดารัตน์ โพสต์ข้อความอย่าทำให้คนไทยไม่เท่ากันด้วยบัตรคนจน
วันจันทร์ที่ 15 ตุลาคม 2561
รัฐบาลแจง กรณีคุณหญิงสุดารัตน์ โพสต์ข้อความอย่าทําให้คนไทยไม่เท่ากันด้วยบัตรคนจน
รัฐบาลแจง กรณีคุณหญิงสุดารัตน์ โพสต์ข้อความอย่าทําให้คนไทยไม่เท่ากันด้วยบัตรคนจน
วันนี้ (15 ตุลาคม 2561) พลโท สรรเสริญ แก้วกําเนิด โฆษกประจําสํานักนายกรัฐมนตรี กล่าวถึงกรณีที่คุณหญิงสุดารัตน์ เกยุราพันธุ์ แกนนําพรรคเพื่อไทย โพสต์เฟซบุ๊กส่วนตัว เรื่อง "อย่าทําให้คนไทยไม่เท่ากันด้วยบัตรคนจน" โดยระบุว่า รัฐบาลนี้ให้ผู้ถือบัตรคนจนรักษาฟรี เป็นการแบ่งแยกคนรวยคนจน ว่า
"คุณหญิงสุดารัตน์อาจจะไม่ได้ศึกษาจนเข้าใจอย่างถ่องแท้ว่าอะไรเป็นอะไร โดยมองปัญหาจากความคิดของตัวท่านเองเป็นหลัก เพราะมติ ครม.ที่ให้ผู้ถือบัตรสวัสดิการแห่งรัฐรักษาฟรีนั้น เป็นเพียงการแก้ไขเพิ่มเติมข้อความในกฎหมายให้ครอบคลุมผู้มีรายได้น้อยที่ถือบัตรสวัสดิการฯ ไม่ได้มีผลต่อสิทธิรับการรักษาที่ฟรีอยู่แล้ว และเมื่อดูจากเนื้อหาที่คุณหญิงสุดารัตน์เขียนก็น่าจะหวังผลทางการเมือง เพื่อลดความน่าเชื่อถือของรัฐบาลมากกว่าที่จะเสนอแนะแนวทางแก้ไขปัญหาให้กับสังคม คล้ายกับที่ครั้งหนึ่งรัฐบาลเคยถูกกล่าวหาว่าจะยกเลิกโครงการ 30 บาทรักษาทุกโรค ทั้ง ๆ ที่ไม่เป็นความจริง"
โฆษกประจําสํานักนายกรัฐมนตรี กล่าวว่า สิทธิหลักประกันสุขภาพแห่งชาติ หรือ บัตรทอง หรือ 30 บาทรักษาทุกโรค เป็นเรื่องเดียวกัน ซึ่งพลเอก ประยุทธ์ จันทร์โอชา นายกรัฐมนตรี เน้นย้ําเสมอว่า คนไทยทุกคนที่ไม่ได้อยู่ในระบบราชการหรือประกันสังคมจะได้รับสิทธินี้ ซึ่งเป็นการรักษาฟรีด้วยคุณภาพที่ดีทัดเทียมกัน ไม่มีการแบ่งชั้นวรรณะ แต่หากใครมีกําลังพออยากจะร่วมจ่ายกับภาครัฐก็สามารถทําได้
"ยืนยันว่ารัฐบาลนี้ไม่เคยแบ่งแยกประชาชน มีแต่นักการเมืองบางกลุ่มบางคนที่ชอบใช้วาทกรรมแบ่งแยกคนรวยคนจนให้เกิดความขัดแย้ง พร้อมทั้งย้ําว่า สิทธิหลักประกันสุขภาพแห่งชาติได้รับการพัฒนาไปมาก ทั้งเรื่องงบประมาณรายหัวที่รัฐสนับสนุน ประเภทของโรคและยาที่เพิ่มขึ้น และอีกหลายเรื่อง จนได้รับการยกย่องชื่นชมจากองค์การอนามัยโลกและนานาชาติ"
ส่วนองค์ประกอบของคณะกรรมการนโยบายสุขภาพแห่งชาตินั้น เป็นการรวมบุคคลหรือหน่วยงานที่หลากหลายกระจายไปทุกภาคส่วน ทั้งหน่วยราชการที่มีภารกิจด้านสุขภาพ สภาวิชาชีพ องค์กรปกครองส่วนท้องถิ่น ภาคประชาสังคมและเอกชน และผู้ทรงคุณวุฒิ ให้เข้ามาทํางานร่วมกัน ไม่ได้จํากัดเฉพาะแค่กลุ่มใดกลุ่มหนึ่งเท่านั้น
--------------------------------------------------
รัฐบาลไทย-ข่าวทำเนียบรัฐบาล-วว./ บริษัท โนบิทเทอร์ จำกัด ลงนามความร่วมมือ โครงการการวิจัยและพัฒนาการผลิตเมล็ดพันธุ์ผักเคล ในระบบ PLANT FACTORY
วันอังคารที่ 26 พฤษภาคม 2563
วว./ บริษัท โนบิทเทอร์ จํากัด ลงนามความร่วมมือ โครงการการวิจัยและพัฒนาการผลิตเมล็ดพันธุ์ผักเคล ในระบบ PLANT FACTORY
วว./ บริษัท โนบิทเทอร์ จํากัด ลงนามความร่วมมือ โครงการการวิจัยและพัฒนาการผลิตเมล็ดพันธุ์ผักเคล ในระบบ PLANT FACTORY
นายสายันต์ ตันพานิช รองผู้ว่าการ กลุ่มวิจัยและพัฒนาด้านอุตสาหกรรมชีวภาพ สถาบันวิจัยวิทยาศาสตร์และเทคโนโลยีแห่งประเทศไทย (วว.) กระทรวงการอุดมศึกษา วิทยาศาสตร์ วิจัยและนวัตกรรม (อว.) นายวิลาส ฉ่ําเลิศวัฒน์ และนายอุดมธิปก ไพรเกษตร บริษัท โนบิทเทอร์ จํากัด ลงนามความร่วมมือ โครงการการวิจัยและพัฒนาการผลิตเมล็ดพันธุ์ผักเคล ในระบบ Plant Factory เพื่อช่วยลดการนําเข้าเมล็ดพันธุ์ผักเคลจากต่างประเทศ และพัฒนาเมล็ดพันธุ์ให้เป็นพันธุ์ที่เหมาะสมสําหรับการปลูกในระบบ Plant Factory ให้คุณค่าทางอาหารและโภชนาการสูง โดยมีระยะเวลาความร่วมมือ 1 ปี โดยมี ดร.รจนา ตั้งกุลบริบูรณ์ ผู้อํานวยการศูนย์เชี่ยวชาญนวัตกรรมเกษตรสร้างสรรค์และทีมนักวิจัย วว. ร่วมเป็นสักขีพยาน เมื่อวันที่ 29 เมษายน 2563 ณ ห้องประชุม ชั้น 3 อาคาร แคนทีน วว. เทคโนธานี คลองห้า
ข้อมูลข่าวโดย : สถาบันวิจัยวิทยาศาสตร์และเทคโนโลยีแห่งประเทศไทย (วว.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-พรุ่งนี้ลุ้นอีกรอบ! รถกระบะคันที่ 2 และของสมนาคุณอีกเพียบ “ชิมช้อปใช้” หยุดยาวปีใหม่ใช้จ่ายคึกคัก พุ่งแตะ 2.7 หมื่นล้าน
วันพฤหัสบดีที่ 2 มกราคม 2563
พรุ่งนี้ลุ้นอีกรอบ! รถกระบะคันที่ 2 และของสมนาคุณอีกเพียบ “ชิมช้อปใช้” หยุดยาวปีใหม่ใช้จ่ายคึกคัก พุ่งแตะ 2.7 หมื่นล้าน
ยอดใช้จ่ายผ่านโครงการ “ชิมช้อปใช้” ช่วงเทศกาลปีใหม่พุ่งแตะ 2.7 หมื่นล้านบาทแล้ว พรุ่งนี้ลุ้นรับโชคใหญ่ต้อนรับปีใหม่ มีทั้งรถกระบะและของรางวัลอื่นๆ อีกเพียบ รวมทั้งสิ้น 169 รางวัล
นายชาญกฤช เดชวิทักษ์ ผู้ช่วยรัฐมนตรีประจํานายกรัฐมนตรี (ปฏิบัติงานกระทรวงการคลัง) กล่าวว่า ตนได้รับมอบหมายจากนายอุตตม สาวนายน รัฐมนตรีว่าการกระทรวงการคลัง ให้ติดตามความคืบหน้าโครงการ "ชิมช้อปใช้" ในช่วงเทศกาลปีใหม่ ซึ่งประชาชนจํานวนมากเดินทางออกต่างจังหวัดเพื่อกลับภูมิลําเนาและท่องเที่ยวในประเทศกันอย่างคึกคัก ส่งผลให้ยอดการจับจ่ายใช้สอยผ่านโครงการ “ชิมช้อปใช้” ปรับตัวสูงขึ้นอย่างต่อเนื่อง โดยตัวเลขล่าสุด ณ วันที่ 1 ม.ค.63 ยอดรวมทั้งสิ้น 26,981.9 ล้านบาท แบ่งเป็นยอดการใช้จ่ายผ่าน G-Wallet 1 จํานวน 11,650.9 ล้านบาท และ G-Wallet 2 จํานวน 15,330.9 ล้านบาท เป็นการใช้จ่ายร้านชิม 4,536.1 ล้านบาท ร้านช้อป 18,691.3 ล้านบาท ร้านใช้ 268.5 ล้านบาท ร้านค้าทั่วไป 3,282.6 ล้านบาท และโรงแรม 153.4 ล้านบาท ซึ่งเป็นการกระจายรายได้ลงสู่ระบบเศรษฐกิจฐานราก ตรงตามวัตถุประสงค์ของรัฐบาลที่วางไว้อย่างแท้จริง
ในวันพรุ่งนี้ (3 ม.ค.) ที่กระทรวงการคลังจะมีการจับรางวัลของสมนาคุณครั้งที่ 2 รวม 169 รางวัล รางวัลใหญ่สุดลุ้นรับรถกระบะ Toyota Hilux Revo 2 ประตู 1 คัน ซึ่งจะเป็นผู้ใช้จ่ายผ่าน G-Wallet 2 ตั้งแต่วันที่ 27 ก.ย. - 31 ธ.ค. 62 และสําหรับรางวัลอื่นๆ ประกอบด้วยรถจักรยานยนต์ฮอนด้า New PCX 150 จํานวน 4 คัน โทรทัศน์ดิจิทัล Samsung TV55 จํานวน 8 เครื่อง ทองคําหนัก 1 บาท จํานวน 16 แท่ง และทองคําหนัก 50 สตางค์ จํานวน 106 แท่ง จะเป็นผู้ใช้จ่ายตั้งแต่วันที่ 16-31 ธ.ค.62 และร้านค้าก็มีสิทธิ์ลุ้นรับทองคําหนัก 1 บาทจํานวน 4 แท่ง และทองคําหนัก 50 สตางค์ จํานวน 30 แท่งด้วยเช่นกัน ทั้งนี้ผู้ใช้จ่ายและร้านค้าสามารถตรวจสอบจํานวนวงเงินการใช้จ่าย จํานวนสิทธิ์ที่จะได้เข้าร่วมลุ้นรับรางวัล หมายเลขสิทธิ์ฯ ของตน และผลการจับรางวัลได้ที่ http://www.ชิมช้อปใช้.com
“มาร่วมลุ้นกันว่าใครจะเป็นผู้โชคดีรับปีหนู 2563 ที่สามารถคว้ารางวัลรถกระบะคันที่ 2 ไปครอง และขอเชิญชวนพี่น้องประชาชนจับจ่ายใช้สอยผ่าน G-Wallet 2 อย่างต่อเนื่องจนถึงสิ้นเดือนมกราคมนี้ เพื่อรับเงินคืน 15-20% อีกทั้งยังมีโอกาสลุ้นรับของสมนาคุณอีกมากมาย การจับรางวัลยังจะมีอีก 4 ครั้ง คือในวันที่ 10, 17, 24 ม.ค. และ 3 ก.พ.63 และรางวัลใหญ่สุด รถยนต์ Toyota Altis มูลค่ากว่า 8 แสนบาท กําลังรอคุณอยู่” นายชาญกฤช กล่าว
https://www.facebook.com/MoFNewsStationThailand/posts/1265790900292890
https://twitter.com/pr_mof/status/1212644672994066432?s=20
รัฐบาลไทย-ข่าวทำเนียบรัฐบาล-คณะสื่อมวลชนเยี่ยมชมด่านบูเก๊ะตา  จ. นราธิวาส กระตุ้นการค้าชายแดน ไทย-มาเลเซีย
วันอาทิตย์ที่ 19 มกราคม 2563
คณะสื่อมวลชนเยี่ยมชมด่านบูเก๊ะตา  จ. นราธิวาส กระตุ้นการค้าชายแดน ไทย-มาเลเซีย
คณะสื่อมวลชนเยี่ยมชมด่านบูเก๊ะตา  จ. นราธิวาส กระตุ้นการค้าชายแดน ไทย-มาเลเซีย
วันนี้ 19 มกราคม 2563   เวลา 13.30 น. ด่านศุลกากรบูเก๊ะตา พล.ร.ต.สมเกียรติ ผลประยูร เลขาธิการศูนย์อํานวยการบริหารจังหวัดชายแดนภาคใต้ (ศอ.บต.) ให้การต้อนรับคณะสื่อมวลชนประจําทําเนียบรัฐบาล จากกรุงเทพมหานคร เยี่ยมชมความก้าวหน้าการดําเนินงานของศูนย์อํานวยการบริหารจังหวัดชายแดนภาคใต้ ในพื้นที่จ. นราธิวาส
เลขาธิการ ศอ.บต. กล่าวถึงความตั้งใจรอต้อนรับคณะสื่อมวลชน ณ ด่านบูเก๊ะตา สุดเขตพรมแดนไทย -มาเลเซีย ที่จังหวัดนราธิวาสว่า ซึ่งมีแผนยกระดับด่านศุลกากร เพื่อเป็นให้บริการแบบ one stop service และจะเป็นด่านสําหรับการขนส่งเชื่อมต่อกับฝั่งมาเลเซียที่สําคัญในอนาคต  ซึ่งพี่น้องสื่อมวลชนเป็นผู้มีบทบาทสําคัญในการสื่อสารประชาสัมพันธ์ ความก้าวหน้าเพื่อประโยชน์กับพี่น้องภาคใต้
สําหรับ ศอ.บต. นั้น ทําหน้าที่เป็นศูนย์กลางประสานงานและทํางานร่วมกับทุกส่วนราชการ เพื่อขับเคลื่อนนโยบายของรัฐบาล ในการพัฒนาจังหวัดชายแดนภาคใต้ เพื่อพี่น้องชายแดนภาคใต้มีความสุขและความเจริญ ตลอดระยะเวลาที่ผ่านมา รัฐบาลทุ่มเทการพัฒนาภาคใต้ ทําให้หลายอย่างมีทิศทางที่ดีขึ้น ไม่เฉพาะ 3 จังหวัด ชายแดนใต้เท่านั้น โดยมีการดําเนินงานใน 2 ระดับ คือระดับตําบล ด้านความมั่นคง เรามีอาสาสมัครตําบล ร่วมกันรักษาความปลอดภัย ด้านเศรษฐกิจ เน้นส่งเสริมเศรษฐกิจฐานราก การปลูกพืชเศรษฐกิจใหม่ๆ อาทิ ไผ่ กาแฟ รวมทั้งการส่งเสริมการเลี้ยงปศุสัตว์ ด้านสังคม สังคม ไทยพุธ มุสลิมอยู่ด้วยกันอยู้ด้วยกันอย่างมีความสุข นอกจากนี้ การพัฒนาระดับจังหวัด  การสนับสนุนสินเชื่อ ดูแลสาธารณสุข การศึกษา การจัดการภาครัฐ  โดยยึดเป้าหมาย ตามนโยบายรัฐบาล คือ มั่นคง มั่งคั่ง ยั่งยืน
เลขา ศอ. บต. กล่าวถึงความสําคัญของการค้าชายแดนว่า ไทยและมาเลเซียมีด่านการค้าขานชายแดนทั่ง 9 แห่ง โดยในปี 2560-2562 มีมูลค่าการค้าชายแดน 541, 631 ล้านบาท ในจังหวัดนราธิวาสมีด่านชายแดนไทย-มาเลเซีย 3 ด่าน ได้แก่ ด่านสุไหงโก-ลก ด่านบูเก๊ะตา และด่านตากใบ ศอ บต จะได้ผลักดันให้จ. นราธิวาส ซึงจะเป็นเมืองต้นแบบการค้าชายแดน ส่งเลริมการเดินทางติดต่อด้วยเส้นทางรถไฟเชื่อมต่อไปยังมาเลย์อีกครั้ง รวมทั้งเร่งรัดสร้างสะพานข้ามแม่น้ําโกลกแหล่งที่ 2 โดยจะเสนอแผนการพัฒนาเชิงพื้นที่ที่ดิน การบริหารจัดการน้ําและการกระตุ้นเศรษฐกิจ ในการประชุมคณะรัฐมนตรีสัญจร  ชาวจังหวัดนราธิวาส พร้อมต้อนรับครม. สัญจร ครั้งแรก ในจังหวัดชายแดนใต้สุดของไทยในโอกาสนี้ด้วย
“การเดินทางมาดูงานของพี่น้องสื่อมวลชนจะได้รับข้อมูลและสัมผัสสถานที่จริง เพื่อประโยชน์ในการรายงานข่าวและช่วยผลักดันโครงการพัฒนาต่างๆ เพื่อสร้างความมั่นคง มั่งคั่ง และยั่งยืน ตามเป้าหมายรัฐบาลแก่พี่น้องจังหวัดชายแดนใต้” เลขา ศอ. บต. กล่าว
.........
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส. รวมใจบำเพ็ญกุศลเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันศุกร์ที่ 11 ตุลาคม 2562
ทส. รวมใจบําเพ็ญกุศลเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
กระทรวงทรัพยากรธรรมชาติและสิ่งแวดล้อม จัดพิธีบําเพ็ญกุศลเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อร่วมแสดงความจงรักภักดีและน้อมรําลึกในพระมหากรุณาธิคุณอันหาที่สุดมิได้
ทส. รวมใจบําเพ็ญกุศลเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
กระทรวงทรัพยากรธรรมชาติและสิ่งแวดล้อม จัดพิธีบําเพ็ญกุศลเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อร่วมแสดงความจงรักภักดีและน้อมรําลึกในพระมหากรุณาธิคุณอันหาที่สุดมิได้
วันนี้ (11 ตุลาคม 2562) เวลาประมาณ 07.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายธเนศพล ธนบุณยวัฒน์ เลขานุการรัฐมนตรีฯ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูงของกระทรวงฯ ข้าราชการ พนักงาน เจ้าหน้าที่ในสังกัดฯ ร่วมพิธีบําเพ็ญกุศลเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรณ ห้องประชุมศักดิ์สิทธิ์ ตรีเดช และทําบุญตักบาตรพระสงฆ์ จํานวน 10 รูป ณ บริเวณลานหน้าอาคารกระทรวงทรัพยากรธรรมชาติและสิ่งแวดล้อม โดยพร้อมเพรียงกัน ทั้งนี้ เพื่อร่วมแสดงความจงรักภักดีและน้อมรําลึกในพระมหากรุณาธิคุณอันหาที่สุดมิได้